Fuku Matcha ชื่อร้านนี้ก็บอกอยู่แล้วครับว่าเชี่ยวชาญในเรื่องของมัทฉะหรือว่าชาเขียวนั่นเอง ร้านนี้มีสาขาอยู่ตามห้างดังๆมากมายครับ เป็นร้านชาเขียวสูตรส่งตรงจากญี่ปุ่น ทำให้ได้รสชาติของต้นตำรับอย่างแท้จริง และร้านนี้ก็เป็นหนึ่งในไม่กี่ร้านที่ผมคิดว่าชาเขียวของทางร้านนั้นมันเข้มข้น ถูกใจ หวานกำลังพอดี ยกให้เป็นอันดับหนึ่งในใจของผมเลยก็ว่าได้ครับสำหรับเมนูนี้

[วิธีการเดินทาง]
วันนี้ผมมาทานร้านนี้ที่สาขา Plus Mall บางใหญ่ครับ ร้านอยู่ชั้น 1 ตรงข้ามร้าน McDonald ติดกับทางลงบันไดเลื่อนพอดีเลยครับ ห้างนี้ตั้งอยู่บนถนนกาญจนาภิเษกฝั่งที่จะมุ่งหน้าไปบางบัวทอง บางใหญ่ ในห้างนี้มีที่จอดรถมากมายแต่อาจจะหายากหน่อยสำหรับช่วงวันเสาร์อาทิตย์ครับ 

[บรรยากาศ/การบริการ]
ร้านนี้เป็นร้านเค้าเตอร์ ไม่มีที่นั่งให้บริการครับ ลูกค้าซื้อทานแล้วนำออกมาทานด้านนอกได้เลย ลูกค้าในร้านเข้ามาเรื่อยๆ ไม่ถึงกับแน่น พนักงานในร้านก็ยิ้มแย้มแจ่มใส รับออเดอร์และทำออเดอร์ได้รวดเร็วครับ

[รสชาติอาหาร/ความคุ้มค่า]
วันนี้มาเดินห้างนี้พอดีแล้วเกิดหิวน้ำขึ้นมา เห็นร้านนี้ตั้งอยู่เลยไม่ลังเลเลยครับที่จะแวะซื้อทาน แถมช่วงที่ไปทานเนี่ยยังมีโปรโมชั่นเด็ดอีกด้วย 

Kyoto Matcha Soft Cream with Pearl 
- เมนูนี้เป็นเมนูประจำของผมชาเขียวเย็นใส่ด้วยไข่มุกแล้วก็โปะมาด้วยซอฟท์ครีมชาเขียวอีกชั้นนึง สาขานี้ทำเมนูนี้ออกมาได้ดูดีน่าทานกว่าสาขาไหนๆอีกครับ ซอฟท์ครีมของทางร้านอร่อยมาก นุ่มละมุน ตัวชาเขียวก็หวานกลมกล่อมอร่อย ไข่มุกก็เหนียวหนึบหนับอร่อยมากเช่นกันครับ

ช่วงที่ผมไปทานมีโปรโมชั่น
1) ซื้อ 1 ฟรี 1 
2) ลด 15 บาท 

ผมเลือกแบบ 1 ฟรี 1 มาได้ ชานมไข่มุกธรรมดามาอีกแก้ว รสชาติก็อร่อยมากอีกเช่นกัน นับว่าเป็นร้านเครื่องดื่มดับกระหายที่ดีที่สุดร้านนึงในดวงใจของผมเลยครับ